22/03/2011 | Administración LocalMunicipal
Ferrol
Información pública

A alcaldía, con data 28 de febreiro de 2011, aprobou as bases reguladoras para a concesión de axudas a asociacións e entidades, relacionadas coa área de Muller do Concello de Ferrol, e que transcritas literalmente dín como segue: As presentes bases establécense para regular as axudas que concederá a Concellería de Benestar Social, Muller, Xuventude, Solidariedade e Festas, para os programas de actividades de asociacións e entidades de carácter social, con carácter publico durante o ano 2011. A concesión destas axudas proponse en réxime de concorrencia competitiva para a realización de programas e proxectos de interese xeral, dentro dos límites que determine o orzamento da Concellería de Benestar Social, Muller, Xuventude, Solidariedade e Festas, e garantindo os principios de publicidade, transparencia, concorrencia, obxectividade, igualdade e non discriminación e atendendo o contido do disposto na Lei 38/2003 de 17 de novembro, xeral de subvencións e a Lei 9/2007 de subvencións de Galicia, e nas Bases reguladoras para convocatoria de subvencións destinadas a entidades cidadás e cidadanía en xeral do Concello de Ferrol, publicadas no BOP de 1º de febreiro de 2010 Estas bases publicaranse no BOP da provincia e estarán expostas ao público nos taboleiros informativos do Concello e na páxina web do Concello de Ferrol. A presente convocatoria ten por finalidade promover iniciativas en réxime de concorrencia competitiva entre as entidades sen fins de lucro que reúnan os requisitos establecidos nestas bases, co obxecto de fomentar as actividades e finalidades do ámbito asistencial e social no ano 2011 A subvención concedida destinarase exclusivamente a cubrir os gastos directamente relacionados coa organización da actividade ou cumprimento da finalidade para a que se solicita a subvención. Poderán solicitar as axudas reguladas pola presente convocatoria as entidades ou asociacións sen finalidade de lucro, que realicen actividades de interese municipal e que, conforme cos seus estatutos ou normas reguladoras, teñan obxectivos e finalidades coincidentes cos establecidos nestas bases. · O programa específico de subvencións da Área de Muller está dirixido a subvencionar proxectos de actividades e servizos que persigan, entre outros, os seguintes obxectivos: Potenciar e difundir as actividades de promoción da igualdade de oportunidades e trato entre ambos os dous sexos nos diversos ámbitos da sociedade, especialmente na loita contra a violencia de xénero, a conciliación da vida persoal, familiar e laboral e mulleres e homes, a coeducación, a saúde, a corresponsabilidade e o fomento da participación social. Promover o investimento de recursos sociais en accións positivas para as mulleres. Potenciar o asociacionismo feminino e a participación das mulleres en todos os ámbitos. Impulsar a apertura de novas canles de intervención a favor da igualdade de mulleres e homes, evitando perpetuar os roles tradicionalmente sexistas. Os requisitos para estas asociacións e entidades asistenciais e sociais do ámbito dos servizos sociais serán: Estar constituídas legalmente. Deberán establecer unha persoa representante, maior de idade e responsable da asociacións e entidade, que asumirá todas as obrigas que lle correspondesen como beneficiario da subvención. Poderán ser obxecto de subvención as actividades dirixidas á promoción da información e realización de actividades asistenciais e sociais do ámbito do ámbito de Muller, os actividades formativas dirixidas á poboación en xeral ou colectivos específicos do ámbito deste mesmo ámbito e actividades que faciliten a incorporación social. Quedaran excluídas desta convocatoria as actividades propias dos clubs deportivos, as actividades docentes previstas nos plans de ensino, as actividades que teñan unha canle especifica de subvención por parte doutros sectores do concello, as actividades que procuren algún tipo de lucro para os seus promotores, as actividades que supoñan unha discriminación por razóns de raza, sexo, lingua ou relixión, as actividades realizadas pola Administración pública, así como entidades que dependan dela orgánica ou orzamentariamente. Os órganos municipais competentes establecen as contías anuais para dedicar a subvencións con cargo as partidas da Concellería de Benestar Social, Muller, Xuventude, Solidariedade e Festas, que para o exercicio do ano 2011 ascenden á cantidade de 38.000,00 euros, nas partidas orzamentarias: 0403-231C-48001.0404-231D-48000. A instancia de solicitude estará dirixida ao Alcalde e deberá asinala a persoa representante legal da entidade peticionaria e presentarase no Rexistro xeral do Concello. Coa solicitude deberá achegarse a seguinte documentación: proxecto-programa da actividade que deberá conter a denominación ou nome do programa, obxectivos, enumeración e descrición das actividades do proxecto, indicarase o número estimado de persoas beneficiarias, a actividade que se desenvolverá, lugar e data de realización recursos humanos necesarios, recursos materiais precisos, especificarase os necesarios e cos que conta, orzamento de gastos e ingresos, fotocopia do NIF do solicitante, certificación bancaria do nº de conta, declaración responsable de estar ao corrente nos pagamentos ao Concello de Ferrol, Seguridade Social, e Axencia Estatal da Administración Tributaria, declaración xurada de non estar incurso nas circunstancias que figuran no artigo 13 da Lei 38/2003 de 17 de novembro, xeral de subvencións, ficha de datos asociativos, fotocopia do C IF da asociación, acreditación do cargo de representante. As asociacións e entidades engadirán ao solicitado anteriormente unha relación detallada das persoas que compoñen o grupo, indicando nome, DNI, enderezo, telefono de cada unha delas. Deben ademais asinar a solicitude e engadir unha copia do DNI e unha declaración xurada do representante das asociacións e entidades asistenciais e sociais en que se manifeste que acepta as obrigas que puidesen correspóndelle coma beneficiario da subvención concedida. Así mesmo, unha declaración de solicitude doutras axudas e subvencións para a realización do mesmo proxecto e se estas foron concedidas ou están pendentes de resolución, concepto e a súa contía. Será de 30 días naturais contados dende o día seguinte á súa publicación no BOP. Recibidas as solicitudes procederase ao estudo delas e da documentación; se non reunise os requisitos esixidos, a persoa interesada será requirido para que no prazo de 10 días contados dende a notificación oficial corrixa as faltas e achegue os documentos preceptivos. De non facelo, desestimarase a súa solicitude. A instrución do procedemento de concesión correspóndelle á Concellería de Benestar Social, Muller, Xuventude, Solidariedade e Festas. Rematada a instrución do expediente, seralle remitido á Comisión de Avaliación que será o órgano encargado de valorar as solicitudes de acordo os criterios fixados nestas bases. A Comisión de Avaliación terá a composición seguinte: Presidenta: a concelleira de Benestar Social Secretario/a: persoal administrativo do Departamento de Muller. Vogal: un integrante do equipo técnico da Área de Muller. A valoración individual das subvencións determinarase primeiro procedendo á exclusión das solicitudes presentadas, e segundo, valorando as restantes conforme co establecido nas presentes bases A Comisión de Avaliación formularalle ao órgano competente unha proposta de acordo debidamente motivada en que se fará constar a finalidade da subvención, criterios de avaliación empregados, e valoración destes en cada solicitude, denominación e CIF da entidade, actividade ou proxecto para o que se concede a subvención, importe concedido, denegación, de ser o caso, ou non concesión por desistencia, renuncia ou imposibilidade material sobrevida. Establecerase un prazo para a resolución das solicitudes, que se fará público a través da web do Concello e taboleiros de anuncios do Concello. Así mesmo, as concesións notificaránselles oficialmente aos solicitantes e a listaxe publicarase a través da web do Concello e taboleiros de anuncios do Concello. A aceptación por parte dos adxudicatarios implica as obrigas derivadas das presentes bases. A Concellería de Benestar Social, Muller, Xuventude e Solidariedade poderá solicitar máis información ou verificar calquera aspecto relacionado coa solicitude subvencionada. Os beneficiarios obríganse a cumprir todas as normas establecidas nas bases, responder da veracidade dos datos da solicitude, empregar o distintivo do Concello e da Concellería de Benestar Social en todas as actividades, publicacións, carteis, dípticos e demais publicidade derivada do proxecto subvencionado que deberan realizarse en lingua galega. Realizar a actividade subvencionada en consonancia co proxecto presentado na solicitude. A Concellería de Benestar Social poderá comprobar o correcto destino da subvención, e procederá no suposto de non ser o prefixado, á revogación da subvención. Deberá comunicárselle á Concellería con 20 días de antelación as datas e lugar de realización das actividades subvencionadas. De acordo co establecido no art.27 da Lei xeral de subvencións e no 61 do seu regulamento, a reformulación das solicitudes realizarase de forma automática, de xeito que, se o importe da subvención e inferior ao solicitado polo beneficiario o orzamento subvencionado, que deberá ser posteriormente xustificado, poderase axustar á subvención concedida. A concesión da subvención contemplará unha modalidade de pagamento anticipado, nunha porcentaxe da subvención que non superará o seu 50%. O contido deste apartado de xustificación e pagamentos anticipados debe interpretarse conxuntamente coa normativa aplicable (Artigos 14.1, 18 e 31.6 da Lei 7/2007, de Subvencións de Galicia, e 21 da Lei 38/2003, de 17 de novembro, Xeral de Subvencións e demáis lexislación concordante). Para tramitar o pagamento do importe da subvención concedida terán que achegar a seguinte documentación: memoria económica xustificativa do custo que conterá relación de gastos con identificación da factura, o importe e o provedor, relación detallada dos ingresos con que se financia a actividade (incluíndo a subvención) con indicación do seu importe e procedencia, facturas orixinais que deberan recoller o nº de CIF, a data, o nº de factura, o IVE, recargas descontos e retencións aplicables relativas aos gastos relacionados coa solicitude de subvención concedida, e efectivamente pagados antes do fin do prazo de xustificación da subvención. Estes xustificantes quedarán a disposición do Concello de Ferrol. Os xustificantes corresponderán aos gastos ocasionados pola organización da actividade ou evento o polo equipamento adquirido. Nos documentos presentados deberá deducirse claramente a relación entre a actividade subvencionada e o gasto realizado, non se admitirán xustificantes correspondentes a gastos xerais da asociación ou entidade. O pagamento deberá quedar acreditado documentalmente mediante a factura acreditativa, ou calquera outro medio que deixe constancia da data de pagamento e identidade do perceptor. No caso de gastos imputables a actividade, como nóminas ou porcentaxes de facturas, estas deberan ir acompañadas do informe en que se certifique a porcentaxe aplicable a actividade. A memoria da actividade con indicación das actividades realizadas e calquera outra documentación que lle sexa solicitada polo Concello, en relación co outorgamento da subvención. Declaración xurada de ter realizado a actividade para a que foi concedida a subvención. En caso de que os certificados de estar o corrente das obrigas tributarias, co Concello e coa Seguridade Social estivesen caducadas no prazo de presentación da documentación xustificativa da subvención, deberán achegarse novamente ou ser substituídos por unha declaración xurada. En caso de non presentar a documentación deste apartado, o expediente de subvención será revogado coa conseguinte perda da subvención. Toda esta documentación debera terse presentado no Rexistro Xeral do Concello nun prazo de 3 meses desde a finalización da actividade e, en todo caso, antes do 30 novembro 2011. En caso contrario perderase o dereito á axuda. O prazo de execución das actividades subvencionables será ata o día 15 novembro 2011. Conforme coa documentación xustificativa presentada e logo dos informes do Departamento de Muller e previa fiscalización da Intervención municipal, o órgano competente valorará o cumprimento das actividades subvencionadas e se a documentación é correcta, procederase o pagamento da subvención. Deberase reintegrar a subvención percibida cando se dean as circunstancias seguintes: incumprimento da obriga de xustificación, incumprimento da finalidade para a que a subvención foi concedida, incumprimento das condicións impostas con motivo da concesión. Para a concesión da subvención analizaranse os proxectos en base os seguintes criterios Criterios comúns: e puntuarase ata un máximo de 10 puntos cada un deles: • Adecuación dos proxectos presentados ás necesidades detectadas na Área de Muller. · Calidade dos proxectos presentados (actividades, metodoloxía, temporalización, criterios de avaliación…) 10 puntos · Coordinación con entidades e administracións públicas (é dicir, atender á complementariedade coa oferta dos servizos da Área de Muller do Concello) 10 puntos · Solvencia e capacidade técnica da entidade que se reflectirá na estrutura organizativa, capacidade de xestión, continuidade, etc.10 puntos. · Interese social do proxecto, dos obxectivos xerais e específicos, 10 puntos. · Nivel de cobertura de poboación e interese social da iniciativa, 10 puntos. · Grao de innovación do proxecto e déficit de actividades análogas no municipio, 10 puntos. Criterios transversais: Valoración global 30 puntos. • Intercambio e participación activa das persoas socias para a execución do proxecto. • Promoción da participación cidadá e dinamización comunitaria. • Perspectiva de xénero na formulación do proxecto e na difusión de resultados. • Criterios de accesibilidade no proxecto. • A promoción da extensión social da lingua galega ou do proceso de normalización lingüística como obxectivo do proxecto. Cumprir todas as especificacións establecidas nestas bases Asumir as responsabilidades que poidan derivarse da realización dos programas e actividades Solicitar os permisos e autorizacións necesarios. Admitir a presenza do persoal de avaliación autorizado pola Concellería de Benestar Social, Muller, Xuventude, Solidariedade e Festas. En toda publicidade indicarase en lugar destacado a participación da Concellería de Benestar Social do Concello de Ferrol e a imaxe corporativa do Concello de Ferrol. A lingua vehicular será o galego. Devolver o importe da subvención cando o gasto non chegue a producirse, ou non se xustifique no prazo estipulado. As resolucións ditadas ao abeiro desta convocatoria, así coma a desestimación presunta de solicitudes, poñerá fin a vía administrativa e contra elas poderán interpoñerse os seguintes recursos, sen prexuízo de que os interesados poidan exercer calquera outro que estimen procedente: - recurso potestativo de reposición ante o mesmo órgano que ditou a resolución no prazo dun mes a contar a partir do día seguinte ao da notificación da resolución, se esta for a expresa, ou de tres meses contados a partir do seguinte a aquel no que se produza o acto presunto. - recurso contencioso administrativo ante a sala do contencioso administrativo do Tribunal Superior de Xustiza de Galicia no prazo de dous meses contados desde o día seguinte ao da notificación da resolución, se esta fose expresa, ou de seis meses a partir do día seguinte a aquel no que se produza o acto presunto. O Concello de Ferrol quedará exento de calquera responsabilidade civil, mercantil, laboral e calquera outra derivada das actuacións a que están obrigadas as persoas ou entidades destinatarias das subvencións outorgadas. En todo aquelo non previsto na presente convocatoria respectarase o establecido nas disposicións legais vixentes en materia de subvencións, Lei 28/2003 xeral de subvencións, Rd 887/2006 de desenvolvemento da Lei xeral de subvencións, a Lei 9/2007 de subvencións de Galicia e as Bases de execución do orzamento municipal do Concello de Ferrol”. O que se fai público para xeral coñecemento. Ferrol, 3 de marzo de 2011, O alcalde, Vicente Irisarri Castro,